b'\n_START_ARTICLE_\nBarock\n_START_PARAGRAPH_\nBarock var et rockeband fra Stavanger som eksisterte p\xc3\xa5 1970-tallet og spilte progressiv rock. Bandet bestod av musikere som gitarist Anders Bru (senere Stavangerensemblet), vokalist Magne H\xc3\xb8yland (senere Asfalt) og bandets hovedkomponist Bj\xc3\xb8rn Aslaksen (senere Ryfylke Visegruppe og L\xc3\xb8gnaslaget). Bandet ga i 1976 ut sitt eneste album, Bare En Bl\xc3\xa5veis, produsert av Johnny Sareussen, bassist fra The Vanguards. Bandet ble oppl\xc3\xb8st i 1977. I april 2016 arrangerte Barock en gjenforeningskonsert/ 40 \xc3\xa5rs jubileumskonsert hvor de stilte med originalbesetningen. Konserten kalte de "Bare en Bl\xc3\xa5veis". Den ble arrangert p\xc3\xa5 de R\xc3\xb8de sj\xc3\xb8hus i Stavanger. Konserten gikk for fullt hus. Hele LP platen som de ga ut i 1976 ble spilt. Bandet var et ekte progressivt rockeband p\xc3\xa5 1970-tallet med lange improvisatoriske soloer, flertematiske komposisjoner, innslag av klassisk og rockepartier med elektrisk fiolin og synth. Hele platen er i dag tilgjengelig via spotify.'